(Aangestuur vanaf Clovis)
Koning van die Franke
Munt met portret van Clovis (nie eietyds nie).
Koning van die Ripuariese Franke
Basena van Thüringen
Clovis I (c. 466 – 27 November 511) was die eerste Koning van die Franke wat al die Frankiese stamme onder een heerser verenig het. Hy het sy vader Childeric I in 481 opgevolg as Koning van die Saliese Franke, een van die Frankiese stamme wat op daardie stadium in die benede Rynrivier omgewing gewoon het, met Doornik en Kameryk as middelpunt, langs die moderne grens tussen Frankryk en België, in 'n gebied wat as Toxandria bekendgestaan het. Clovis het die naburige Frankiese stamme verower en hom tot met sy dood as alleenheerser gevestig.
Hy het hom tot Rooms-Katolisisme, teenoor Arianisme wat algemeen onder die Germane beoefen is, onder aanmoediging van sy vrou, die Boergondiër Clotilda, 'n Katoliek. Hy is in die Katedraal van Reims gedoop, soos wat die geval vir meeste Franse konings sou wees. Die daad was van geweldige belang vir die geskiedenis van Frankryk en Wes-Europa in die algemeen aangesien Clovis sy heerskappy oor die grootste deel van die ou Romeinse provinsie Gallië (rofweg moderne Frankryk) uitgebrei het. Clovis word beskou as die stigter van beide Frankryk (wat sterk ooreenkom met sy staat teen sy afsterwe) en die Merovingiese dinastie wat vir die volgende twee eeu oor die Franke geheers het.
2 Frankiese konsolidasie
3 Katolieke Koning
4 Verowering van Gallië
5 Dood en Opvolging
Clovis se naam word in primêre bronne op aantal verskillende maniere gespel: Die Frankiese vorm Chlodovech is gelatiniseer as Chlodovechus, vanwaar die Latynse naam Clovis afgelei is. Dit het weer ontwikkel tot die Franse naam Louis.
Die naam beklee 'n prominente in die geskiedenis na Clovis I. Drie ander Merovingiese Konings is Clovis genoem en nege Karolingiese heersers en dertien ander Franse konings en een Heilige Romeinse Keiser is Louis genoem. Byna elke taal met 'n Europese taal het sy eie spelling vir die naam ontwikkel. Louis in Frans, "Chlodwig" en Ludwig in Duits, Lodewijk in Nederlands met die Afrikaanse vorm Lodewyk en Lewis in Engels is net 'n paar voorbeelde van die meer as 100 moontlike variasies.
Vakkundiges verskil oor die betekenis van die naam Clovis. Chlodovech bestaan uit die Germaanse wortels Chlod- en -vech, wat gewoonlik geassosieer word met gloei- en -soldaat. Sy naam kon dus moontlik beteken het "roemryke vegter".
In 486 het Clovis Syagrius, die laaste Romeinse amptenaar in noordelike Gallië, wat oor die gebied om Soissons in die hedendaagse Picardie regeer het, met die ondersteuning van Ragnachar verslaan. In die Slag van Soissons is Frankiese heerskappy uitgeberie om die gootste deel van die gebied nood van Lotaringe in te sluit. Daarna het Clovis 'n alliansie met d